Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Pärast marurahvuslaste surmavat rünnakut Läänekaldal
lubab Iisrael juudi militante karmimalt üle kuulata meetoditega,
mida varem kasutati Palestiina kinnipeetute puhul.
Peaminister Netanyahu õhutab USA juute Iraani tuumaleppe vastu.
ÜRO saadik Jeemenis usub, et tema plaan
lõpetada humanitaarkriisini viinud 4-kuine konflikt
kogub sõdivate poolte seas üha rohkem toetust.
Pärast marurahvuslaste surmavat rünnakut Läänekaldal
lubab Iisrael juudi militante karmimalt üle kuulata meetoditega,
mida varem kasutati Palestiina kinnipeetute puhul.
Päev varem lubas valitsus hakata kohtuotsuseta vahistama iisraellasi,
keda kahtlustatakse palestiinlaste- vastases poliitilises vägivallas.
Peaministri julgeolekukabinet sattus kasvava surve alla
tegeleda vägivaldsete paremäärmuslike juudi rühmitustega,
kui süütajad tapsid eelmisel reedel Palestiina beebi
ning haavasid tõsiselt tema vanemaid ja venda.
Kaitseminister Ya'aloni sõnul
kiitis julgeolekukabinet kinnipidamismeetmed heaks
osana Iisraeli võitlusest oma maine pärast.
Tahame võidelda juudi terrorismiga ühegi kompromissita.
See on võitlus riigi maine eest ja me ei kavatse alla anda.
Kabinet tegi mõned olulised otsused,
nende seas minu soovitus korraldada drastilisi administratiivkinnipidamisi.
Esmaspäeval vahistati esimene
rahvuslikus kriminaaltegevuses kahtlustatav mees.
Talle esitati mitmeid süüdistusi,
sh mitme kiriku põletamine viimastel kuudel.
Peaminister Netanyahu püüdis õhutada USAs juute
president Obama propageeritud Iraani tuumaleppe vastu.
Lepingut ootab USA Kongressis esimene lugemine.
Netanyahu sõnul riskitakse katastroofilise Lähis-Ida sõjaga.
USA juudi rühmituste korraldatud webcastis
kordas Netanyahu Iisraeli argumente, mille järgi 14. juuli lepingust ei piisa
Iraani pommivalmistamispotensiaaliga tuumaprojektide piiramiseks
ja annab Iraanile olulisi sanktsioonileevendusi,
mis võivad aidata rahastada destabiliseerivaid konflikte regioonis.
Olulisim on täna edastada,
et tuumaleping Iraaniga ei blokeeri Iraani teed pommi juurde,
vaid õigupoolest sillutab seda.
Veel hullem - see loob Iraanile kaks teed pommi juurde:
Iraan võib jõuda pommini lepingut järgides
või Iraan võib jõuda pommini lepingut rikkudes.
Arvamusküsitluste järgi on USA juudid eriarvamusel
tüli suhtes, mis on pingestanud USA-Iisraeli suhteid.
Netanyahu sõnul on tema vastuseis tuumalepingule Iraaniga parteiväline.
Samuti tõrjus ta tagasi Obama valitsuse vastuargumendi,
nagu oleks leping ainus võimalus vältida tulevast sõda Iraaniga.
Ma pole lepingu vastu, kuna tahan sõda.
Olen lepingu vastu, sest tahan vältida sõda.
Ja see leping toob sõja.
See viib regioonis tuumarelvastumiseni
ning toidab Iraani terrorismi ja agressiooni.
See muudab sõja, võimalik, et kohutaivama sõja,
palju tõenäolisemaks.
Meie edasine tegevus mõjutab meie elusid
ning meie laste ja lastelaste elusid Iisraelis, Ameerikas ja kõikjal.
On aeg oma seisukoht võtta. Olge selle ohtliku lepingu vastu!
Kui USA Kongress peaks lepingu vastu hääletama,
võib USA kahju saada, kui teised viis lepingu osapoolt -
Venemaa, Hiina, Prantsusmaa, Inglismaa ja Saksamaa,
jätkaksid Iraaniga suhteid, sõlmides kasulikke kaubandusleppeid.
Peaminister Netanyahu püüdis seda muret leevendada.
Rahvusvahelised firmad kõhkleksid tema sõnul Iraani turule siseneda,
kui see tähendaks suuremate ärivõimaluste kaotamist USAga.
Vihastanud Obama valitsust märtsis
Kongressis demokraadist presidendi vabariiklike rivaalide kutsel peetud
Iraani vastase kõnega,
esitles Netanyahu nüüd end Iisraeli avalikkuse esindajana,
mis küsitluste järgi jagab tema muret Iraaniga sõlmitud lepingu suhtes.
USA president Obama kohtus USAs
rohkem kui 20 juudikogukonna juhiga,
et püüda veenda neid toetama tuumalepingut Iraaniga.
Obama sõnul lubaks leping rahvusvahelisel kogukonnal tagada,
et Iraan ei arenda tuumarelva
ja kordas USA otsustavust kaitsta Iisraeli julgeolekut.
Teise teema juurde -
Palestiina president Abbas saabus Kairosse,
kus ta kohtus Araabia Liiga peasekretäri el-Arabi
ja Egiptuse välisministri Shoukriga.
Arutasid hiljuti tihenenud vägivalda Läänekalda
ja Iisraeli viimatisi väidetavaid rikkumisi.
Abbas peaks osalema homme
uue Suessi kanali avamisel.
Iisrael nõuab, et ÜRO Julgeolekunõukogu
mõistaks hukka Palestiina üleskutsed terrorismile
seoses rünnakuga Beit Haninas, Ida-Jeruusalemmas,
kus kaks iisraellast said viga,
kui palestiinlased viskasid tulepommi ühe auto pihta.
Iisraeli suursaadik ÜROs Ron Prosor ütles,
et kui Iisrael suhtub igasse terroriakti tõsiselt ja mõistab need hukka,
on üllatav, et Palestiina juhtkond ja rahvusvaheline kogukond on vait,
kui viga saab Iisraeli kodanik.
Nüüd konfliktist Jeemenis -
ÜRO saadik Jeemenis usub, et tema plaan
lõpetada humanitaarkriisini viinud 4-kuine konflikt
kogub sõdivate poolte seas üha rohkem toetust.
Erisaadik tunneb, et tema plaan on heakskiitu leidnud.
Ta pani kirja seitse punkti ja tunneb,
et tema plaan leiab osapoolte seas üha enam vastuvõttu.
Riyadh on plaani suhtes positiivselt meelestatud,
GPC suhtub samuti positiivselt,
nii et ta kogeb, et Genfis leitud hoog on endine.
Juunis alanud ÜRO juhitud läbirääkimistel
Iraani toetatud houthi mässuliste
ja Saudi toetatud president Hadi valitsuse vahel
ei õnnestunud lõpetada sõda,
kus ÜRO andmeil on hukkunud ligi 2000 tsiviilelanikku.
ÜRO erisaadik nentis siiski,
et läbirääkimistel lepiti kokku põhimõttelises relvarahus
ja relvajõudude taandumises, mis võib viia vaenutegevuse lõpule.
Iisraeli idanaabri juurde -
Saudi Araabia asekroonprints ja kaitseminister bin Salman
kohtus Ammanis Jordaania kuninga Abdullah'ga.
Riigijuhid arutasid kahepoolset koostööd,
sh saudide juhitud sõjalist kampaaniat
Iraani toetatud houthide vastu Jeemenis
ja ühist võitlust radikaalse islami vastu.
Tänaseks Jeruusalemmast kõik.
Meid näeb ka internetis aadressil tv7israelnews.com või tv7.fi
Tagasisidet võib saata aadressile israelnews@tv7.fi
Aktuaalset infot leiate meie Facebooki lehelt.
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri